CELEX: 32020R2016
Language: fi
Date: 2020-12-09 00:00:00
Title: Komission täytäntöönpanoasetus (EU) 2020/2016 annettu 9 päivänä joulukuuta 2020, täytäntöönpanoasetuksen (EU) N:o 577/2013 liitteen II muuttamisesta siltä osin kuin on kyse Yhdistynyttä kuningaskuntaa, Guernseytä, Mansaarta ja Jerseytä koskevista kohdista (ETA:n kannalta merkityksellinen teksti)

10.12.2020   
               
               
                  FI
               
               
                  Euroopan unionin virallinen lehti
               
               
                  L 415/39
               
            
         KOMISSION TÄYTÄNTÖÖNPANOASETUS (EU) 2020/2016
         annettu 9 päivänä joulukuuta 2020,
         täytäntöönpanoasetuksen (EU) N:o 577/2013 liitteen II muuttamisesta siltä osin kuin on kyse Yhdistynyttä kuningaskuntaa, Guernseytä, Mansaarta ja Jerseytä koskevista kohdista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (1) ja erityisesti sen 13 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) N:o 576/2013 vahvistetaan eläinten terveyttä koskevat vaatimukset, joita sovelletaan lemmikkieläinten muihin kuin kaupallisiin siirtoihin jäsenvaltioon. Eritoten kyseisen asetuksen 13 artiklassa säädetään, että komissio hyväksyy kaksi luetteloa alueista ja kolmansista maista, joista mainitun asetuksen liitteessä I olevassa A osassa lueteltuja lemmikkieläimiä eli koiria, kissoja ja frettejä saa siirtää jäsenvaltioon muissa kuin kaupallisissa tarkoituksissa.
                  
               
                     (2)
                  
                  
                     Edellytykset, joita sovelletaan lemmikkieläinten muihin kuin kaupallisiin siirtoihin jäsenvaltioon, vaihtelevat alkuperäpaikkana olevan kolmannen maan tai alueen tilanteen mukaan. Kolmannet maat tai alueet voidaan niiden erityistilanne huomioon ottaen merkitä luetteloon asetuksen (EU) N:o 576/2013 13 artiklan 1 tai 2 kohdan mukaisesti.
                  
               
                     (3)
                  
                  
                     Komission täytäntöönpanoasetuksen (EU) N:o 577/2013 (2) liitteessä II olevassa 2 osassa vahvistetaan luettelo asetuksen (EU) N:o 576/2013 13 artiklan 2 kohdassa tarkoitetuista alueista ja kolmansista maista.
                  
               
                     (4)
                  
                  
                     Koska Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi päättyy 31 päivänä joulukuuta 2020, Yhdistynyt kuningaskunta on esittänyt komissiolle pyynnön, joka koskee sen ja Yhdistyneen kuningaskunnan kruunun alaisuuteen kuuluvien Guernseyn, Mansaaren ja Jerseyn sisällyttämistä täytäntöönpanoasetuksen (EU) N:o 577/2013 liitteeseen II. Komissio on arvioinut pyynnön ja varmistanut, että asetuksen (EU) N:o 576/2013 liitteessä I olevassa A osassa lueteltujen lemmikkieläinten osalta Yhdistynyt kuningaskunta sekä Yhdistyneen kuningaskunnan kruunun alaisuuteen kuuluvat Guernsey, Mansaari ja Jersey täyttävät asetuksen (EU) N:o 576/2013 13 artiklan 2 kohdassa säädetyt perusteet ja että ne olisi näin ollen lueteltava täytäntöönpanoasetuksen (EU) N:o 577/2013 liitteessä II olevassa 2 osassa, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti.
                  
               
                     (5)
                  
                  
                     Sen vuoksi täytäntöönpanoasetuksen (EU) N:o 577/2013 liitteessä II olevaa 2 osaa olisi muutettava.
                  
               
                     (6)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä asetusta olisi sovellettava 1 päivästä tammikuuta 2021.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) N:o 577/2013 liitteessä II oleva 2 osa tämän asetuksen liitteessä olevalla tekstillä.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 178, 28.6.2013, s. 1.
         
            (2)  Komission täytäntöönpanoasetus (EU) N:o 577/2013, annettu 28 päivänä kesäkuuta 2013, koirien, kissojen ja frettien muissa kuin kaupallisissa siirroissa käytettävien tunnistusasiakirjojen malleista, alueiden ja kolmansien maiden luettelojen vahvistamisesta ja Euroopan parlamentin ja neuvoston asetuksessa (EU) N:o 576/2013 säädettyjen tiettyjen edellytysten noudattamista osoittavien ilmoitusten muotoa, ulkoasua ja kieliä koskevista vaatimuksista (EUVL L 178, 28.6.2013, s. 109).
      
      
         
            LIITE
            
               ”2 OSA
               
                  Asetuksen (EU) N:o 576/2013 13 artiklan 2 kohdassa tarkoitettu alueiden ja kolmansien maiden luettelo
               
               
                           
                              ISO-koodi
                           
                        
                        
                           
                              Alue tai kolmas maa
                           
                        
                        
                           
                              Mukaan luetut alueet
                           
                        
                     
                           AC
                        
                        
                           Ascensionsaari
                        
                        
                            
                        
                     
                           AE
                        
                        
                           Arabiemiirikunnat
                        
                        
                            
                        
                     
                           AG
                        
                        
                           Antigua ja Barbuda
                        
                        
                            
                        
                     
                           AR
                        
                        
                           Argentiina
                        
                        
                            
                        
                     
                           AU
                        
                        
                           Australia
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Bosnia ja Hertsegovina
                        
                        
                            
                        
                     
                           BB
                        
                        
                           Barbados
                        
                        
                            
                        
                     
                           BH
                        
                        
                           Bahrain
                        
                        
                            
                        
                     
                           BM
                        
                        
                           Bermuda
                        
                        
                            
                        
                     
                           BQ
                        
                        
                           Bonaire, Sint Eustatius ja Saba
                        
                        
                            
                        
                     
                           BY
                        
                        
                           Valko-Venäjä
                        
                        
                            
                        
                     
                           CA
                        
                        
                           Kanada
                        
                        
                            
                        
                     
                           CL
                        
                        
                           Chile
                        
                        
                            
                        
                     
                           CW
                        
                        
                           Curaçao
                        
                        
                            
                        
                     
                           FJ
                        
                        
                           Fidži
                        
                        
                            
                        
                     
                           FK
                        
                        
                           Falklandinsaaret
                        
                        
                            
                        
                     
                           GB
                        
                        
                           Yhdistynyt kuningaskunta (*1)
                           
                        
                        
                            
                        
                     
                           GG
                        
                        
                           Guernsey
                        
                        
                            
                        
                     
                           HK
                        
                        
                           Hongkong
                        
                        
                            
                        
                     
                           IM
                        
                        
                           Mansaari
                        
                        
                            
                        
                     
                           JM
                        
                        
                           Jamaika
                        
                        
                            
                        
                     
                           JP
                        
                        
                           Japani
                        
                        
                            
                        
                     
                           JE
                        
                        
                           Jersey
                        
                        
                            
                        
                     
                           KN
                        
                        
                           Saint Kitts ja Nevis
                        
                        
                            
                        
                     
                           KY
                        
                        
                           Caymansaaret
                        
                        
                            
                        
                     
                           LC
                        
                        
                           Saint Lucia
                        
                        
                            
                        
                     
                           MS
                        
                        
                           Montserrat
                        
                        
                            
                        
                     
                           MK
                        
                        
                           Pohjois-Makedonia
                        
                        
                            
                        
                     
                           MU
                        
                        
                           Mauritius
                        
                        
                            
                        
                     
                           MX
                        
                        
                           Meksiko
                        
                        
                            
                        
                     
                           MY
                        
                        
                           Malesia
                        
                        
                            
                        
                     
                           NC
                        
                        
                           Uusi-Kaledonia
                        
                        
                            
                        
                     
                           NZ
                        
                        
                           Uusi-Seelanti
                        
                        
                            
                        
                     
                           PF
                        
                        
                           Ranskan Polynesia
                        
                        
                            
                        
                     
                           PM
                        
                        
                           Saint-Pierre ja Miquelon
                        
                        
                            
                        
                     
                           RU
                        
                        
                           Venäjä
                        
                        
                            
                        
                     
                           SG
                        
                        
                           Singapore
                        
                        
                            
                        
                     
                           SH
                        
                        
                           Saint Helena
                        
                        
                            
                        
                     
                           SX
                        
                        
                           Sint Maarten
                        
                        
                            
                        
                     
                           TT
                        
                        
                           Trinidad ja Tobago
                        
                        
                            
                        
                     
                           TW
                        
                        
                           Taiwan
                        
                        
                            
                        
                     
                           US
                        
                        
                           Amerikan yhdysvallat
                        
                        
                           AS – Amerikan Samoa
                           GU – Guam
                           MP – Pohjois-Mariaanit
                           PR – Puerto Rico
                           VI – Yhdysvaltain Neitsytsaaret
                        
                     
                           VC
                        
                        
                           Saint Vincent ja Grenadiinit
                        
                        
                            
                        
                     
                           VG
                        
                        
                           Brittiläiset Neitsytsaaret
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Wallis ja Futuna
                        
                        
                            
                        
                     
            
               (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tätä liitettä sovellettaessa viittaukset Yhdistyneeseen kuningaskuntaan eivät käsitä Pohjois-Irlantia.”